laion/Wikipedia-Exotic huggingface dataset:
שקנאי קטן

שקנאי קטן (שם מדעי: Pelecanus rufescens) הוא מין של שקנאי שמצוי באפריקה, דרום חצי האי ערב ודרום הודו; ייתכן שהוא נכחד במדגסקר. אורכו כ-125 עד 155 ס"מ, מוטת כנפיו כ-215 עד 290 ס"מ, ומשקלו בין 4 ל-7 ק"ג. אורך המקור כ-30 עד 38 ס"מ. הנקבה קטנה מעט מהזכר. בתי הגידול המועדפים עליו הם ביצות ואגמים רדודים. השקנאים ישנים ומתרבים בדרך כלל על עצים (כגון עצי מנגרובים), אך הם עשויים גם לישון על חופים חוליים, צוקים, דיונות ואיי שונית. גופו של השקנאי הקטן לבן-אפרפר, ולעיתים בעל גוון ורדרד באזור הגב (מכאן שמו העברי של השקנאי). המקור צהוב, והשק שמתחתיו אפור. בעונת הרבייה, הנוצות על ראשם של הזכרים ארוכות יותר מבניצוי הרגיל. פרטים צעירים דומים לשקנאי בניצוי החורף, אבל הבטן והחזה אפורים-חומים, יש מעט נוצות על העורף, הזנב חום, ונוצות התעופה כהות יותר מאצל פרטים בוגרים. השקנאי ניזון בעיקר מדגים, שמשקלם מגיע עד 450 גרם (אם כי בדרך כלל הוא ניזון מדגים שמשקלם בין 80–290 גרם), ומדו חיים. לעיתים קרובות, השקנאים צדים את מזונם בקבוצות: הם מכניסים את מקוריהם למים בבת אחת, על מנת לבלבל את הטרף, וממלאים אותם במים ובדגים. מקור השקנאי עשוי לכלול עד כ-8 ליטרים של מים. פרט ממין זה עשוי לאכול כקילוגרם דגים ביום. השקנאים מקננים על עצים בלהקות, שכוללות בדרך כלל בין 50 ל-200 זוגות. הקנים קרובים זה לזה, ומוקמים בגובה של כ-5 עד 10 מטרים מעל הקרקע. אין עונת רבייה קבועה, והשקנאים מקננים לכל אורך השנה. הנקבה מטילה 2–3 ביצים לבנות. הדגירה נמשכת כ-30 ימים. ההורים מאכילים את הגוזלים על ידי הקאת מזון חצי-מעוכל אל תוך פיהם. השקנאים מגיעים לבגרות מינית בגיל 3–4 שנים. מדיה וקבצים בנושא שקנאי קטן בוויקישיתוף שקנאי קטן, באתר ITIS (באנגלית) שקנאי קטן, באתר NCBI (באנגלית) שקנאי קטן, באתר האנציקלופדיה של החיים (באנגלית) שקנאי קטן, באתר GBIF (באנגלית) שקנאי קטן, באתר Oisaux-birds שקנאי קטן באתר הרשימה האדומה של IUCN
ג'מיני 4

ג'מיני 4 (או ג'מיני IV) היא משימת החלל המאוישת השנייה בתוכנית ג'מיני של נאס"א. החללית שוגרה ב־3 ביוני 1965 והייתה המשימה המאוישת העשירית בכלל תוכנית החלל האמריקאית. במהלך ארבעת ימי המשימה הקיפו האסטרונאוטים ג'יימס מקדיוויט ואד וייט את כדור הארץ 66 פעמים. במהלך המשימה נרשמו שני ציוני דרך שקידמו את האמריקאים במרוץ לחלל ועזרו להם להתגבר על היתרון המוקדם שהיה לסובייטים: משימה זו הייתה המשימה המאוישת הארוכה ביותר עד כה בתוכנית החלל האמריקאית ואורכה התקרב לאורכה של משימת ווסטוק 5 הסובייטית, ששוגרה שנתיים קודם לכן. גולת הכותרת של המשימה הייתה הליכת החלל הראשונה שבוצעה על ידי אמריקאי, בה אד וייט ריחף מחוץ לחללית במשך כעשרים דקות, תוך שהוא קשור אליה. במהלך המשימה, ניסה מקדוויט לבצע תמרון בחלל ולהתקרב אל השלב העליון של המשגר ששיגר את החללית - טיטן 2 - אך הניסיון לא צלח. הטיסה הייתה הטיסה האמריקנית הראשונה שביצעה ניסויים מדעיים רבים בחלל. הניסויים כללו שימוש בסקסטנט על מנת חקור את הניווט על פי הכוכבים לטיסות לירח בשביל תוכנית אפולו. טייס: ג'יימס מקדיוויט טייס משנה: אד וייט טייס: פרנק בורמן טייס משנה: ג'ים לוול יעדה המרכזי של ג'מיני 4 היה להראות שבני אדם יכולים להתקיים בחלל לזמנים ממושכים. המשימות הבאות בתוכנית ג'מיני היו יותר ארוכות על מנת לוודא שהאסטרונאוטים מסוגלים לעמוד גם בזמנים אף יותר ממושכים בחלל כמו במשימות לירח. היעד השני היה לבצע הליכת חלל ראשונה על ידי אמריקאי (EVA). הליכת החלל הראשונה בעולם בוצעה כמה חודשים לפני ג'מיני 4 על ידי הקוסמונאוט הסובייטי אלכסיי ליאונוב במשימת ווסחוד 2. נאס"א הקדימה את הליכת החלל למשימת ג'מיני 4 כדי להודיע שארצות הברית סוגרת את הפער במרוץ לחלל עם ברית המועצות. 11 ימים לפני השיגור שתוכנן ל־3 ביוני, דיווחו העיתונים שנאס"א מסרה כי "עדיין אין אנו בטוחים אם אכן יהא וייט האמריקאי הראשון שיחשוף עצמו לחלל," וכי "ההחלטה כנראה תיפול יום או יומיים לפני מועד השיגור." היעד השלישי היה לבצע תמרון ומפגש ראשון בחלל. ג'מיני 4 ניסתה להתקרב לשלב העליון והמרוקן של משגר הטיטן 2, מכיוון שהקיפה את כדור הארץ באותו המסלול של השלב העליון של המשגר. תוכנית ג'מיני המירוץ לחלל הליכת חלל מדיה וקבצים בנושא ג'מיני 4 בוויקישיתוף "על כתפי ענקים" - היסטוריית פרויקט ג'מיני (באנגלית) אתר טלאי משימות החלל (באנגלית) מידע לעיתונות (באנגלית) תיאור המשימה NASA reported that Gemini 4 made 62 revolutions, defined as passes over Cape Canaveral's longitude (Gatland, Kenneth (1976). Manned Spacecraft, Second Revision. New York: Macmillan Publishing Co. p. 168. ISBN 0-02-542820-9.), the duration of which is longer than an orbit because of the Earth's eastward rotation. This is analogous to the difference between a solar day and a sidereal day due to the Earth's revolution around the Sun.
דגל פלורידה

דגל מדינת פלורידה מורכב מצלב אלכסוני אדום על רקע לבן, ועליו, במרכז הדגל מצוי סמל מדינת פלורידה. עיצוב זה אושר במשאל שנערך בשנת 1900. בין השנים 1868–1900 היה דגל המדינה מורכב מסמל המדינה על רקע לבן. בסוף שנות ה-90 של המאה ה-19 הציע מושל המדינה פרנסיס פלמינג כי יתווסף צלב אדום אלכסוני על מנת שהדגל לא יראה כדגל לבן כאשר הדגל תלוי ואין רוח (וכך לא רואים את סמל המדינה שבמרכזו - אלא רק את הצבע הלבן). יש הסוברים שהצלב האדום מזכיר את הצלב הכחול של דגל הקרב של הקונפדרציה, אולם אין ראיות לסברה זו. דגל המדינה בעת ששלטה בה ספרד כלל דגל עם צלב מוטה אדום על רקע לבן. מדיה וקבצים בנושא דגל פלורידה בוויקישיתוף אתר האינטרנט הרשמי של דגל פלורידה דגל פלורידה, באתר דגלי העולם (באנגלית) דגלי פלורידה השונים דגל פלורידה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
פיבי ניקולס

שרה פיבי ניקולס (באנגלית: Sarah Phoebe Nicholls; נולדה ב-7 באפריל 1957) היא שחקנית קולנוע, טלוויזיה ותיאטרון אנגלייה. ידועה מתפקידה כקורדליה פלייט בסדרה "חמדת ימים" (אנ') ובתפקיד אימו של ג'ון מריק בסרט "איש הפיל". ניקולס נולדה בלונדון, אנגליה. למדה בבית הספר למשחק "Central School of Speech and Drama". כילדה הופיעה בשם שרה ניקולס ושיחקה בסרטים אחדים לצידם של הוריה ואחותה קייט. בשנות העשרים שלה הופיעה בסרטו של דייוויד לינץ' "איש הפיל", בסרט "The Missionary" של מייקל פיילין ובתפקיד הידוע ביותר שלה כקורדליה פלייט בסדרה "חמדת ימים". מאז לרוב הופיעה ניקולס בתיאטרון ובטלוויזיה. הופעת הבכורה שלה בתיאטרון הייתה בשנת 1978 במחזה "Whose Life Is It Anyway?" בבימויו של מייקל לינדזי-הוג (אנ'). עוד שיחקה במחזה "שלוש אחיות" לצידה של ונסה רדגרייב, בגרסה עטורת השבחים של "An Inspector Calls" של סטיבן דלדרי שהועלתה בתיאטרון המלכותי הלאומי, במחזה זוכה פרס אוליבייה "Pravda" שיחקה לצידו של אנתוני הופקינס וכן הופיעה במחזה "היסטריה" של טרי ג'ונסון. על הופעתה ב-2008 בהפקה המחודשת של הווסט אנד של המחזה "The Vortex" מאת נואל קאוורד וב-2009 ב-"Waste" מאת הרלי גרנוויל-ברקר (אנ') זכתה בפרס "Clarence Derwent" מטעם איגוד השחקנים הבריטי (Equity). במחזה "תמונות מהוצאה להורג" מאת הווארד ברקר, בהפקת התיאטרון המלכותי הלאומי, גילמה את מבקרת האמנות ריוורה. ב-1995 השתתפה ניקולס בסרט הטלוויזיה "אהבה כמוסה" עיבוד לרומן "הטיית לב" מאת ג'יין אוסטן. היא הופיעה בתפקיד אורח במספר סדרות מתח כמו "קוואנה QC", "החשוד העיקרי", "רציחות במידסומר", "לואיס", "המלחמה של פויל" ו"עיניים שלי" בכיכובו של קלייב אוון. בספיישל חג המולד של שנת 2012 השתתפה בסדרת הדרמה התקופתית "אחוזת דאונטון" בתפקיד המרקיזה מפלינטשיר. היא שבה לגלם את התפקיד בעונה של שנת 2014. ניקולס שיחקה בסרטים אחדים שביים בעלה צ'ארלס סטארידג', בהם העיבוד לטלוויזיה של "מסעות גוליבר" מ-1995, שם גילמה את קיסרית ליליפוט, ובסרט הקולנוע "סיפורי פיות" מ-1997. ב-6 ביולי 1985 התחתנה ניקולס עם הבמאי צ'ארלס סטארידג'. לבני הזוג יש שני בנים ובת. בנם טום סטארידג' אף הוא שחקן. פיבי ניקולס, במסד הנתונים הקולנועיים IMDb (באנגלית) פיבי ניקולס, באתר AllMovie (באנגלית) פיבי ניקולס, במסד הנתונים הקולנועיים KinoPoisk (ברוסית) Professor Footprint. "Dellam Corporate Information Limited, England". 51.350638;-0.19093: Dellam.com. אורכב מ-המקור ב-2016-01-12. נבדק ב-2013-06-25.{{cite web}}: תחזוקה - ציטוט: location (link) "Allmovie". Phoebe Nicholls. Phoebe Nicholls "Charles Sturridge Biography (1951-)". FilmReference.com. נבדק ב-1 במאי 2007. {{cite web}}: (עזרה) "Charles Sturridge Biography (1951-)". FilmReference.com. ארכיון מ-12 בינואר 2016. נבדק ב-1 במאי 2007. {{cite web}}: (עזרה) Ellen, Barbara (3 ביולי 2016). "Tom Sturridge: 'If I'd been a parent to myself, I would have been scared'". The Guardian. UK. ארכיון מ-3 בספטמבר 2017. נבדק ב-28 בנובמבר 2017. {{cite news}}: (עזרה)
דיימון ואינז ג'וניור

דיימון ואינז ג'וניור (באנגלית: Damon Wayans Jr; נולד ב-18 בנובמבר 1982) הוא שחקן, מדבב וקומיקאי אמריקאי. מוכר בשל תפקידיו בסדרות הטלוויזיה "הכול לטובה", ו"הבחורה החדשה" ובסרטים "נראה אותך שוטר" ו"לחתן את ברי". ואינז נולד בהנטינגטון, ורמונט. הוא חבר במשפחת ואינז, בנו של השחקן דיימון ואינז ושל ליסה טורנר. יש לו שלושה אחים צעירים ממנו; מייקל, קארה מיה וקיילה. ואינז ערך את הופעת הבכורה הקולנועית שלו בשנת 1994 כאשר הוא לוהק לסרט עלילתי שאביו ביים, "בלנקמן" בתור הילד קווין. מאפריל 2011 עד מאי 2013, ואינז כיכב כבראד ווילאמס אחת הדמויות הראשיות בסדרה הקומית "הכול לטובה" שמשודרת בערוץ ABC לצד אלישה קאת'ברט וניק זאנו. למרות הביקורות הטובות, הסדרה בוטלה על ידי ABC לאחר שהסתיימה העונה השלישית ב-2013. ואינז היה מועמד לפרס "שחקן המשנה הטוב ביותר בסדרת קומדיה" בטקס פרסי התמונה NAACP. ב-16 במאי 2011, רשת פוקס הודיעה כי היא מרימה סדרה קומית חדשה בכיכובה של זואי דשנל בשם "הבחורה החדשה" וואינז הוצג שם כתפקיד משני בתור "קואץ'" אבל היה צריך לעזוב להמשיך לככב בסדרה "הכל לטובה" שלא בוטלה כפי שתכנן. בעונה השלישית של "הבחורה החדשה" חזר למספר פרקים, ובעונה הרביעית שולב בחזרה בתפקיד קבוע. ושם הוא שיחק לצד זואי דשנל, ג'ייק ג'ונסון ומקס גרינפילד. בשנת 2014 שיחק בקומדיה המצליחה של הקיץ "נראה אותך שוטר" לצד ג'ייק ג'ונסון, ובקומדיה "לחתן את ברי" לצד לוסי פאנץ' ואד הלמס. בשנת 2016 שיחק בקומדיה הפרועה "המדריך לסינגלס" לצידן של דקוטה ג'ונסון ורבל וילסון. בשנת 2018 החל לשחק בתפקיד ראשי בסדרה הקומית "זוג פלוס סלב", המשודרת ברשת CBS. לואינז יש שתי בנות מבת זוגו לשעבר אג'ה מטויר. בשנת 2016 נישא לסמארה סראביה. מדיה וקבצים בנושא דיימון ואינז ג'וניור בוויקישיתוף דיימון ואינז ג'וניור, ברשת החברתית אקס (טוויטר) דיימון ואינז ג'וניור, במסד הנתונים הקולנועיים IMDb (באנגלית) דיימון ואינז ג'וניור, באתר Rotten Tomatoes (באנגלית)
Xeon

Xeon היא משפחה של מיקרו-מעבדים x86 בתכנון וייצור אינטל שאינם מיועדים לשוק הצרכני (אלא לחברות, ארגונים וכולי) עבור תחנות עבודה (אנ'), שרתים ומערכות משובצות. הסדרה נפוצה במיוחד בעולם המעבדים לשרתים ותחנות קצה של ארגונים בקטגוריית "Enterprise", בשל ביצועים טובים במיוחד אולם אינם מתאימים לשוק הצרכני ה"רגיל" בשל מחירם הגבוה. מעבדים אלו תומכים באופן מובנה בעבודה עם יותר מתושבת אחת, עם מספר ליבות רב יותר ותומכים בזיכרון ECC (אנ'). קיימות שלוש סדרות של מעבדי Xeon המדורגות לפי רמות: סדרת E3 הסדרה החלשה ביותר, סדרת E5 הסדרה הבינונית, וסדרת E7 המספקת את רמת הביצועים הגבוהה ביותר. מדיה וקבצים בנושא Xeon בוויקישיתוף ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
סופרקאפן

הסְוֶונְסְקָה סוּפֵּרֵקָאפֵּן (בשוודית: Svenska Supercupen, מילולית: "הסופר קאפ השוודי") הייתה תחרות-גביע כדורגל בשוודיה שהתקיימה בין השנים 2007–2016. בדומה לשאר גביעי "סופר קאפ", התחרות התקיימה בין המנצחת בליגת העל השוודית לגברים ולנשים לבין המנצחת בגביע השוודי לגברים ולנשים באותה השנה. ליגת העל השוודית ליגת העל השוודית (כדורגל נשים) הגביע השוודי הגביע השוודי בכדורגל נשים התאחדות הכדורגל השוודית כתבה המודיעה על סיום המשחקים. (בשוודית)
קופה אמריקה 2016

קופה אמריקה 2016 (או בשמה הרשמי גביע המאה של קופה אמריקה; בספרדית Copa América Centenario, באנגלית Centennial Copa America), היא גרסה מיוחדת של תחרות הקופה אמריקה, אשר נערכה בארצות הברית בין ה-3 ביוני ל-26 ביוני 2016, לציון 100 שנים לתחרות. זו הייתה הפעם הראשונה שאת התחרות אירחה מדינה מחוץ לאמריקה הדרומית. עקב פרשת השחיתות בפיפ"א, קיום התחרות הוטל בספק, אך בסופו של דבר התקיים כמתוכנן. ערך מורחב – גמר קופה אמריקה 2016 6 שערים צ'ילה אדוארדו ורגאס 5 שערים ארגנטינה ליונל מסי 4 שערים ארגנטינה גונסאלו היגוואין 3 שערים ארצות הברית קלינט דמפסי ברזיל פיליפה קוטיניו צ'ילה אלכסיס סאנצ'ס 2 שערים אקוודור אנר ולנסיה ארגנטינה אסקיאל לאבסי ארגנטינה אריק לאמלה ברזיל רנאטו אגוסטו ונצואלה סלומון רונדון פנמה בלאס פרס צ'ילה ארתורו וידאל צ'ילה חוסה פדרו פואנסלידה צ'ילה אדסון פוץ' קולומביה קרלוס באקה קולומביה חאמס רודריגז 4 בישולים ארגנטינה ליונל מסי 3 בישולים ארצות הברית קלינט דמפסי 2 בישולים ארגנטינה אנחל די מריה ארגנטינה מרקוס רוחו ברזיל דני אלבס צ'ילה ארתורו וידאל קולומביה אדווין קרדונה אקוודור אנר ולנסיה אקוודור ג'פרסון מונטרו מקסיקו ראול חימנס פרו פאולו גררו ונצואלה אלחנדרו גוארה נבחרת הטורניר: מדיה וקבצים בנושא קופה אמריקה 2016 בוויקישיתוף אתר האינטרנט הרשמי של קופה אמריקה 2016 (באנגלית) קופה אמריקה 2016, ברשת החברתית פייסבוק קופה אמריקה 2016, ברשת החברתית אקס (טוויטר) קופה אמריקה 2016, ברשת החברתית אינסטגרם The Gold Cup will be played despite FIFA arrests, Copa America 2016 may be off
טיטיזה

טיטיזה (בגרמנית: Titisee) הוא אגם קטן הנמצא בדרום היער השחור, כ-20 ק"מ ממזרח לפרייבורג אשר במדינת באדן-וירטמברג, גרמניה. יש השערות שונות על מקור השם, אחת מהן היא שהוא נקרא על שם הקיסר טיטוס שהתאהב במקום (Titi-טיטוס; See-אגם). טיטיזה הוא אגם קרחוני שנוצר בתקופת הפליסטוקן מקרחון שגלש מהר פלדברג. שטח האגם הוא 1.07 קמ"ר ועומקו הממוצע הוא 20 מטר. אורכו המקסימלי הוא 1.87 ק"מ ורוחבו 750 מטר. האגם נמצא בגובה 840 מטר מעל פני הים. אגן הניקוז שלו הוא 22.4 קמ"ר. הנהר הראשי הזורם אליו הוא הזבאך (Seebach) והנהר הזורם ממנו הוא הווטאך (Wutach) שיוצר בדרכו לריין את מפלי טריברג. לידו העיירות טיטיזה ונוישטט המהוות רשות מוניציפלית אחת - טיטיזה-נוישטאט (Titisee-Neustadt). בתקופת החורף קופא האגם ומשמש כמשטח לתחרויות החלקה. בקיץ הוא מרכז תיירות וספורט. באגם משייטות סירות מסוגים שונים. בגלל תקנות איכות הסביבה אסור לנוע באגם במנועי דלק אלא במנועים חשמליים בלבד. לוח הסבר בטיטיזה מבט כללי על האגם והסירות המזח בטיטיזה מדיה וקבצים בנושא טיטיזה בוויקישיתוף אגם טיטיזה
מחנה ראובן

מחנה ראובן הוא מתחם ובו בניין בן שתי קומות בפינת הרחובות רוטשילד ובלפור בבת ים. המבנה נקרא על שמו של ראובן פנחס שהיה החלל השני של בת ים במלחמת העצמאות. בתקופת המנדט הבריטי שימש המתחם כבית חולים לחולי נפש בשם "גפן", ולאחר מכן, בתקופת מלחמת העצמאות שימש המבנה המרכזי כמטה פיקוד של ארגון ההגנה והיווה עמדה קדמית בין בת ים ואזור הקרבות ביפו. בתקופה זו שימש כמקום התכנסות ללוחמים בטרם יציאתם לקרבות באזור יפו ובדרך לירושלים. למרות מיקומו הפיזי של המבנה במרכז העיר בת ים הרי שכתוצאה מטעות היסטורית בחלוקה הטופוגרפית בין הערים, השטח עליו נבנה היה שייך מבחינה מוניציפלית לעיריית תל אביב כמעין מובלעת, וזו סירבה לוותר עליו ללא תמורה. כתוצאה ממצב עניינים זה עומד המבנה מזה עשרות שנים כשהוא נטוש ומהווה מטרד אסתטי ותברואתי במרכז העיר. בשנת 2013 מכרה עיריית תל אביב במכרז פומבי את המתחם לחברת השקעות אשר ביקשה להקים בשטחו מבנה למגורים, מסחר וצורכי ציבור. לעומת זאת, ובתגובה להליך המכירה הודיעה עיריית בת ים כי השטח ועליו המבנה, מיועד לשימור ואף חייבה את החברה הרוכשת בתשלומי ארנונה. חברי עמותת "ותיקי בת ים" דורשים כי המבנה ישופץ, ישומר וישמש כמוזיאון לתולדות העיר בת ים. העירייה עצמה הודיעה כי בכוונתה לפתח את המתחם לצורכי מגורים ומסחר בשילוב שימור המבנים ההיסטוריים. מדיה וקבצים בנושא מחנה ראובן בוויקישיתוף הבניין נמכר ב-53 מיליון ואז הוכנס לרשימת שימור http://www.bat-yam.muni.il/show_item.asp?levelId=57466&itemId=6115&itemType=0(הקישור אינו פעיל, 7 במרץ 2022) שחר שחר, ההיסטוריה של בת ים עדיין 'ממתינה לבית', באתר ynet, 7 ביולי 2003
מגן חום

מגן חום הוא גוף שנועד להגן על חומר מפני חום גבוה ממקור חיצוני כלשהו. מגן החום מגן באמצעים שונים: הוא מתכלה, משקף או פשוט סופג את החום. מגן החום משמש לפעמים בשביל לבקר את פליטת החום של החומר. חללית הבאה לנחות על כוכב לכת בעל אטמוספירה, כמו כדור הארץ, מאדים או נוגה, ברוב המקרים מתקרבת אליו במהירות גבוהה ומסתמכת על החיכוך עם האטמוספירה שיאט אותה ובכך נחסך הצורך להשתמש בטילים רקטיים. תופעת הלוואי של שיטה זו היא שהחום האדיר הנוצר מהחיכוך יכול להיות הרסני. לשם כך נועד מגן החום האירודינמי. מגן החום האירודינמי מורכב משכבות הגנה מחומרים מיוחדים. ישנם שני סוגים בסיסיים של מגני חום אירודינמיים הנמצאים בשימוש: מגן חום מתכלה מורכב משכבה של שרף פלסטי; חלקו החיצוני מתאדה והופך לגז ובאמצעות הסעה נושא את החום משם והלאה. מגני חום כאלו היו בשימוש בחלליות מרקורי, ג'מיני ואפולו. מגן סופח חום מבודד באמצעות ספיחת החום ופליטת חלק ממנו בצורת קרינה. סוג זה של מגן חום היה בשימוש במעבורות החלל ונבנה מאריחי קרמיקה שהורכבו על רוב שטחה של המעבורת. במקומות בהם היה החום קיצוני ביותר, כגון בקדמת הכנפיים ובחרטום המעבורת, השתמשו בפחמן מחוזק בסיבי פחמן (RCC). בחלק מהחלליות משמש מגן החום כדי להגן על מכלי הדלק ועל ציוד נוסף מהחום הנוצר בבעירת מנוע רקטי גדול. מגני חום כאלו היו בתא השירות בחללית אפולו וברכב הנחיתה הירחי. ברוב כלי הרכב נמצאים מגני חום, מבודדים, שתפקידם הוא להגן על רכיבים ברכב מחום המנוע. מלבד הגנה על רכיבים, מגן החום יכולים לתרום להפחתת הטמפרטורה תחת מכסה המנוע. חדירה לאטמוספירה חללית מדיה וקבצים בנושא מגן חום בוויקישיתוף
שמואל יהודה הירש

הרב שמואל יהודה שמעון הירש (23 באוקטובר 1872 – 11 באוגוסט 1941) היה רב ראשי במחוז אוברייסל שבצפון הולנד, שבירתו היא העיר זְווֹלֶה, במשך קרוב לארבעים שנה. נולד לר' שמעון עזריה הירש ואימו חנה שפיץ. משפחת שפיץ הייתה משפחה אמידה מאוד, אשר ראו ברכה בעסקיהם (הם אף התגוררו בבית היסטורי - ביתו של הצייר ההולנדי הנודע רמברנדט, המוכר כיום כמוזיאון בית רמברנדט). אביה של חנה שפיץ ייסד את ארגון הצדקה "פקידים ואמרכלים" שהקימו בתי מחסה בעיר העתיקה בירושלים, ותמכו בעניי ארץ הקודש. אביו לא לקח חלק בעסקי המשפחה והקים בית-מדרש לבעלי בתים. בגיל שבעים הוכתר על ידי בנו בתואר "מורינו", תואר כבוד נדיר ביותר באותו תקופה. אחרי לימודיו בתלמוד תורה המשיך בסמינר לרבנים אצל הרב יוסף צבי דינר, קיבל הסמכה לרבנות בגיל צעיר מאוד, וב-1902 עוד לפני נישואיו, נענה לקריאת קהילת זוולה, והתמנה לרבה הראשי. מיד עם מינויו לתפקיד פעל הרב הירש, בעידודו של אביו איתו ניהל קשר מכתבים יום-יומי, להגברת ההקפדה על קיום מצוות היהדות בקרב קהילתו. הירש יזם את החזרת המחיצה בבית הכנסת, הכניס לתוקף דרישות קפדניות לשוחטים וקצבים. תחת הנהגתו הרוחנית, היה אובראייסל למחוז הראשון שכל נשות המורים, החזנים וכל העוסקים בקודש, כיסו את שערות ראשם – הלכה שהוזנחה בכל מערב אירופה באותו תקופה. הירש השקיע מאמצים רבים על מנת לאפשר קיום מצוות גם ליהודים שחיו בקהילות קטנות. למשל, נועד עם מנהלי בתי ספר נוצריים, וסיכם עמם שלא יתקיימו שיעורים במקצועות חשובים ביום השבת, על מנת להוריד את הצורך מהתלמידים היהודיים הבודדים לחלל את יום השבת. פן נוסף של פעילותו היה מאבק הסברתי נגד ההתבוללות בקרב הלא-יהודים. השפעתו חרגה מתחום קהילתו ואף הגיעה אל כלל אוכלוסיית המדינה. בשנת 1920 פנה לשר המשפטים ההולנדי, והציג בפניו תוכנית שיקום אסירים על מנת שיוכלו לחזור לחיים אזרחיים הגונים, ולהתקיים בכבוד. הרעיון התקבל ובשנת 1921 קיבל על כך עיטור אבירות כבוד ממלכת הולנד וילהלמינה. לאחר פטירתו נקבע שם הרחוב שבו שוכן בית הכנסת על-שמו. שמואל בקוראי שמו, מודיעין עילית 2012
עמנואל סארקי

עמנואל סארקי (נולד ב-26 בדצמבר 1987) הוא כדורגלן האיטי-ניגרי המשחק בגורניק מישלוויצה בעמדת הקשר. סארקי התחיל את הקריירה שלו במחלקת הנוער של לין אוסלו ובגיל 19 חתם בצ'לסי אך הושאל לוסטרלו בה שיחק 4 שנים כשחקן מושאל מצ'לסי מתוכן רק בעונת 2007/2008 הצליח להיות שחקן חשוב במערכת עם 28 הופעות בהם גם כבש את שער הבכורה בקריירה שלו. בקיץ 2010 חתם במ.ס. אשדוד. ב-27 בספטמבר 2010 ערך את הופעת הבכורה שלו בהפסד 2-1 נגד מכבי תל אביב. ב-20 בנובמבר 2010 כבש את השער היחיד שלו במדי אשדוד בהפסד 2-1 נגד מכבי פתח תקווה. בתום העונה עזב את אשדוד וחזר לבלגיה כאשר חתם בוואסלנד-בוורן בה מיעט לשחק ובסיום העונה עזב. לאחר חצי עונה שלא שיחק, ב-11 בפברואר 2013 חתם בוויסלה קרקוב הפולנית וכעבור כחודש ערך את הופעת הבכורה שלו בקרקוב בניצחון 1-2 נגד פולוניה ורשה. בפברואר 2018 חתם בפרטיזן ברדיוב מהליגה הסלובקית השנייה. בצעירותו שיחק סארקי בנבחרות הצעירות של ניגריה. בשנת 2014 החליט לייצג את האיטי מאחר שסבו נולד שם. ב-12 בנובמבר 2014 ערך את הופעת הבכורה שלו בנבחרת בתיקו 2-2 נגד אנטיגואה וברבודה במסגרת מוקדמות גביע הזהב 2015. עמנואל סארקי, באתר Transfermarkt עמנואל סארקי, באתר Soccerway עמנואל סארקי, באתר National Football Teams עמנואל סארקי, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אמודאיים

המונח "אמודאי" מפנה לכאן. לערך העוסק באדם העוסק בצלילה, ראו צולל. אמודאיים (שם מדעי: Cinclidae) היא משפחה של ציפורי שיר המתמחות בצלילה מתחת למים באזורים שונים. במשפחה זו סוג יחיד - אמודאי. אלו עופות קטנים, עם רגליים ארוכות, נוצותיהם חומות או שחורות ברוב גופם, למעט הגרון ובעלי כנפיים הנעות מהר יחסית גם מחוץ למים. מחקרים מולקולריים מראים על קירבה בין בני משפחה זו לקיכליים. בטבע הם חיים באזורי מים מתוקים שונים, בעיקר הרריים באמריקה, באירופה, בצפון ובמזרח אסיה ובצפון מרוקו, באפריקה. הם נפוצים בעיקר במפלים ובנהרות וגם באגמים שונים. חלק מהמינים יגיעו לעיתים נדירות אף לחופי ימים רדודים. לאמודאיים יש התאמות מיוחדות לחיים מתחת למים, בניגוד לציפורים אחרות: כנפיהם קצרות אך חזקות ומסוגלות לנווט במים בקלות, רגליהם ארוכות ובעלות טפרים חדים, עיניהם בעלי כיסוי מהמים, נחיריהם אטומים למים והם מפרישים שומן העוזר להם לצוף במים. עם זאת אין להם קרומי שחייה. הם ניזונים מיצורים קטנים שהם מוצאים במים או בין הסלעים על הקצה, ביניהם נימפות של יתושים, בריומאים או שפיריות, דגיגים וביצי דגים, ובחורף גם רכיכות וסרטנים קטנים. ישנם חמישה מינים בסוג: אמודאי אירופי (Cinclus cinclus) - מצוי באירופה, באסיה ובצפון מרוקו. אמודאי לבן כיפה (Cinclus leucocephalus) - מצוי בדרום אמריקה. אמודאי אמריקני (Cinclus mexicanus) - מצוי באמריקה הצפונית. אמודאי אסייתי (Cinclus pallasii) - מצוי במזרח אסיה. אמודאי ארגנטינאי (Cinclus schulzi) - מצוי באמריקה הדרומית, בדרום הרי האנדים. מדיה וקבצים בנושא אמודאיים בוויקישיתוף אמודאיים, באתר ITIS (באנגלית) אמודאיים, באתר NCBI (באנגלית) אמודאיים, באתר GBIF (באנגלית) אמודאיים, באתר אנציקלופדיה בריטניקה (באנגלית) אמודאיים באתר bto ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
חניבעל מונומאכוס

חניבעל (בלטינית: Hannibal) שכונה ביוונית מונומאכוס ("הלוחם לבד"). היה מצביא קרתגי ששירת בצבאו של חניבעל ברקה והתלווה אליו במסעו לאיטליה. נודע כאחד הקצינים האכזריים והחמדנים ביותר שלו. המקור היחיד אודות אדם זה הוא ההיסטוריון היווני פוליביוס, המזכיר אותו בספרו "היסטוריה". פוליביוס מספר על סמך עדותם של בני קרתגו שחניבעל מונומאכוס היה מיודד מאוד עם מאגו ברקה, אחיו הצעיר של חניבעל ברקה, והשניים פעלו לעיתים קרובות ביחד, אם כי הם "תמיד תמרנו בזהירות רבה יותר איש נגד רעהו מאשר נגד האויב". הוא מתאר אותו כחמדן, תאב בצע, ואכזרי ביותר, ומזכיר מעשה מזעזע שלו: כאשר חניבעל ברקה חצה את הרי האלפים, צבאו סבל ממחסור חמור באספקה. ברקה כינס את קציניו כדי לדון במצב, ומונומאכוס קם והודיע שלדעתו יש דרך אחת בלבד לפתור את הבעיה. ברקה נתן לו את רשות הדיבור, ומונומאכוס טען שכדי לשרוד יש ללמד את החיילים לאכול בשר אדם. פוליביוס כותב שברקה הזדעזע מההצעה אולם לא השיב עליה. הוא מוסיף גם שזהו המקור לטענות מאוחרות יותר הנזכרות בין היתר אצל טיטוס ליוויוס, שברקה הרגיל את אנשיו לאכול את גופות אויביהם. מכאן ואילך חניבעל מונומאכוס אינו נזכר עוד ולא ידוע מה עלה בגורלו. חוקרים מודרניים העלו את הסברה, לפיה חניבעל מונומאכוס אינו דמות אמיתית, והומצא בידי המקור של פוליביוס (ככל הנראה סוסילוס, לבלרו של חניבעל ברקה) כדי לסמל צד אפל יותר באישיותו של ברקה. ביוגרפיה בספרו של ויליאם סמית פוליביוס, ספר תשיעי, 24.
ילדה של אהבה

"ילדה של אהבה" הוא אלבומה העשירי של הזמרת שרית חדד אשר יצא לאור במרץ 2002. את מרבית שירי האלבום הלחין צביקה פיק. האלבום כלל את השיר נדליק ביחד נר שייצג את ישראל בתחרות האירוויזיון באותה שנה. בנוסף אליו בלטו באלבום השירים: "אתה תותח" ו"לראות את הכאב". באלבום חידשה חדד את "קרנבל בנח"ל", שביצעה במקור להקת הנח"ל. האלבום זכה להצלחה גדולה כשמכר כ-80 אלף עותקים בתוך יומיים ובהמשך הגיע לכ-200,000 עותקים, והפך לאלבום השלישי הנמכר ביותר של העשור הראשון של המאה ה-21. משתתפים באלבום: הפקה בפועל: אבי גואטה הפקות עיבודים והפקה מוזיקלית: שי ראובני עיבוד וניצוח כינורות ל"נדליק ביחד נר": ירון גוטפריד הפקת סאונד ושירה: יהודה תמיר קלידים: שי ראובני, בנצי מור פסנתר: עמית הראל תופים: אשר פדי גיטרה בס: אבי יפרח גיטרות: אבי סינגולדה גיטרה 'מזרחית': יהודה קיסר, מאיר רגב כלי הקשה: זוהר פרסקו, אורן בלבן, יהודה תמיר דרבוקות: רוני דדון, ישראל שובל אקורדיון: בוריס אלייב חצוצרות: ניצן עין הבר בגלמה: אריק כהן כינור: סניה קרויטור, ילמז טשצ'שמה כינורות ל"נדליק ביחד נר": אנסמבל הסולנים הישראלי קולות: יהודה תמיר, דלית כהנא, הילה זייתון, ניקי גולדשטיין, לימור עופר, מיכל מלאכי טכנאי אולפן ומיקסים: יהודה תמיר טכנאי הקלטה ל"נדליק ביחד נר": חיים גוזלי הוקלט באולפני אבי גואטה - 2002 עריכה דיגיטלית: איציק פליבה - "מסטר דיסק" מידע על האלבום ילדה של אהבה באתר MusicBrainz David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) שם השיר במקור: "In assenza di te", "בלעדיך" באיטלקית. הפדרציה הישראלית לתקליטים וקלטות, באתר www.ifpi.co.il (באנגלית)(הקישור אינו פעיל)